महाभारतम्-01-आदिपर्व-108
शान्तनुसत्यवतीविवाहः।। 1 ।।
	चित्राङ्गदविचित्रवीर्ययोरुत्पत्तिः।। 2 ।।
	शान्तनुमरणम्।। 3 ।।
	चित्राङ्गदमरणम्।। 4 ।।
	विचित्रवीर्यस्य राज्येऽभिषेकः।। 5 ।।
<table>				
<td>

	वैशंपायन उवाच।	<td>	1-108-1x	
				
<td>

	`चेदिराजसुतां ज्ञात्वा दाशराजेन वर्धिताम्।विवाहं कारयामास शास्त्रदृष्टेन कर्मणा।।'	<td>	1-108-1a1-108-1b	
				
<td>

	ततो विवाहे निर्वृत्ते स राजा शान्तनुर्नृपः।तां कन्यां रूपसंपन्नां स्वगृहे संन्यवेशयत्।।	<td>	1-108-2a1-108-2b	
				
<td>

	ततः शान्तनवो धीमान्सत्यवत्यामजायत।वीरश्चित्राङ्गदो नाम वीर्यवान्पुरुषेश्वरः।।	<td>	1-108-3a1-108-3b	
				
<td>

	अथापरं महेष्वासं सत्यवत्यां सुतं प्रभुः।विचित्रवीर्यं राजानं जनयामास वीर्यवान्।।	<td>	1-108-4a1-108-4b	
				
<td>

	अप्राप्तवति तस्मिंस्तु यौवनं पुरुषर्षभे।स राजा शान्तनुर्धीमान्कालधर्ममुपेयिवान्।।	<td>	1-108-5a1-108-5b	
				
<td>

	स्वर्गते शान्तनौ भीष्मश्चित्राङ्गदमरिन्दनम्।स्थापयामास वै राज्ये सत्यवत्या मते स्थितः।।	<td>	1-108-6a1-108-6b	
				
<td>

	स तु चित्राङ्गदः शौर्यात्सर्वांश्चिक्षेप पार्थिवान्।मनुष्यं न हि मेन स कंचित्सदृशमात्मनः।।	<td>	1-108-7a1-108-7b	
				
<td>

	तं क्षिपन्तं सुरांश्चैव मनुष्यानसुरांस्तथा।गन्धर्वराजो बलवांस्तुल्यनामाऽभ्ययात्तदा।।	<td>	1-108-8a1-108-8b	
<td>

	गन्धर्व उवाच।	<td>	1-108-9x	
				
<td>

	`त्वं वै सदृशनामासि युद्धं देहि नृपात्मज।नाम वाऽन्यत्प्रगृह्णीष्व यदि युद्धं न दास्यसि।।	<td>	1-108-9a1-108-9b	
				
<td>

	त्वयाहं युद्धमिच्छामि त्वत्सकाशं तु नामतः।आगतोस्मि वृथाऽऽभाष्य न गच्छेन्नाम ते मम।।	<td>	1-108-10a1-108-10b	
				
<td>

	इत्युक्त्वा गर्जमानौ तौ हिरण्वत्यास्तटं गतौ'।तेनास्य सुमहद्युद्धं कुरुक्षेत्रे बभूव ह।।	<td>	1-108-11a1-108-11b	
				
<td>

	तयोर्बलवतोस्तत्र गन्धर्वकुरुमुख्ययोः।नद्यास्तीरे हिरण्वत्याः समास्तिस्रोऽभवद्रणः।।	<td>	1-108-12a1-108-12b	
				
<td>

	तस्मिन्विमर्दे तुमुले शस्त्रवर्षसमाकुले।मायाधिकोऽवधीद्वीरं गन्धर्वः कुरुसत्तमम्।।	<td>	1-108-13a1-108-13b	
				
<td>

	स हत्वा तु नरश्रेष्ठं चित्राङ्गदमरिन्दमम्।अन्ताय कृत्वा गन्धर्वो दिवमाचक्रमे ततः।।	<td>	1-108-14a1-108-14b	
				
<td>

	तस्मिन्पुरुषशार्दूले निहते भूरितेजसि।भीष्मः शान्तनवो राजा प्रेतकार्याण्यकारयत्।।	<td>	1-108-15a1-108-15b	
				
<td>

	विचित्रवीर्यं च तदा बालमप्राप्तयौवनम्।कुरुराज्ये महाबाहुरभ्यषिञ्चदनन्तरम्।।	<td>	1-108-16a1-108-16b	
				
<td>

	विचित्रवीर्यः स तदा भीष्मस्य वचने स्थितः।अन्वशासन्महाराज पितृपैतामहं पदम्।।	<td>	1-108-17a1-108-17b	
  ।। इति श्रीमन्महाभारते आदिपर्वणि संभवपर्वणि अष्टाधिकशततमोऽध्यायः।। 108 ।।

आदिपर्व